CELEX: 31987R2618
Language: el
Date: 1987-08-28 00:00:00
Title: Κανονισμός (ΕΟΚ) αριθ. 2618/87 της Επιτροπής της 28ης Αυγούστου 1987 που τροποποιεί τον κανονισμό (ΕΟΚ) αριθ. 2183/81 περί λεπτομερειών εφαρμογής του καθεστώτος ενισχύσεως του βάμβακος

Avis juridique important

|

31987R2618

Κανονισμός (ΕΟΚ) αριθ. 2618/87 της Επιτροπής της 28ης Αυγούστου 1987 που τροποποιεί τον κανονισμό (ΕΟΚ) αριθ. 2183/81 περί λεπτομερειών εφαρμογής του καθεστώτος ενισχύσεως του βάμβακος  

Επίσημη Εφημερίδα αριθ. L 248 της 01/09/1987 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 2618/87 ΤΗΣ ΕΠΙΤΡΟΠΗΣ  της 28ης Αυγούστου 1987  που τροποποιεί τον κανονισμό (ΕΟΚ) αριθ. 2183/81 περί λεπτομερειών εφαρμογής του καθεστώτος ενισχύσεως του βάμβακος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ελλάδος, και ιδίως το πρωτόκολλο 4 που αφορά τον βάμβακα, όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως το συνημμένο πρωτόκολλο 14,  τον κανονισμό (ΕΟΚ) αριθ. 2169/81 του Συμβουλίου της 27ης Ιουλίου 1981 περί καθορισμού των γενικών κανόνων του καθεστώτος ενισχύσεως του βάμβακος (1), όπως τροποποιήθηκε τελευταία από τον κανονισμό (ΕΟΚ) αριθ. 2276/87 (2), και ιδίως το άρθρο 11,  Εκτιμώντας:  ότι το άρθρο 2 του κανονισμού (ΕΟΚ) αριθ. 1964/87 του Συμβουλίου για την προσαρμογή του καθεστώτος ενίσχυσης για το βαμβάκι που καθιερώθηκε με το πρωτόκολλο αριθ. 4 συνημμένο στην πράξη προσχώρησης της Ελλάδας (3), προβλέπει ότι η ενίσχυση μειώνεται κατά ένα ποσό που καθορίζεται όταν η παραγωγή μη εκκοκκισμένου βαμβακιού, που εκτιμάται στην αρχή της περιόδου εμπορίας, υπερβαίνει τη μέγιστη εγγυημένη ποσότητα για τη συγκεκριμένη περίοδο· ότι κρίνεται επομένως σκόπιμο να τροποποιηθεί ο κανονισμός (ΕΟΚ) αριθ. 2183/81 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2709/86 (5), ιδίως με τη διευκρίνιση ότι η Επιτροπή ανακοινώνει σε εύθετο χρόνο στα κράτη μέλη το ποσό της ενίσχυσης που χορηγείται κατ' εφαρμογή των διατάξεων του κανονισμού (ΕΟΚ) αριθ. 1964/87·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λίνου και Καννάβεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5, η παράγραφος 3 του κανονισμού (ΕΟΚ) αριθ. 2183/81 αντικαθίσταται από το ακόλουθο κείμενο:  «3. Η Επιτροπή ανακοινώνει στα κράτη μέλη, μόλις καθορισθεί, και εν πάση περιπτώσει πριν τεθεί σε εφαρμογή, το ποσό της ενίσχυσης που χορηγείται για 100 χιλιόγραμμα μη εκκοκκισμένου βάμβακος.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Αυγούστου 1987.  Για την Επιτροπή  Frans ANDRIESSEN  Μέλος της Επιτροπής  (1) ΕΕ αριθ. L 211 της 31. 7. 1981, σ. 2.  (2) ΕΕ αριθ. L 209 της 31. 7. 1987, σ. 5.  (3) ΕΕ αριθ. L 184 της 3. 7. 1987, σ. 14.  (4) ΕΕ αριθ. L 211 της 31. 7. 1981, σ. 35.  (5) ΕΕ αριθ. L 246 της 30. 8. 1986, σ. 77.